bavarian-nlp/barwiki-20250901 huggingface dataset:
Beziak Tuin

Da Beziak Tuin (amtli: Bezirk Tulln) liegt im Tuinafööd, des is in da estlichn Hööftn vo Niedaöstareich, noadwestlich vo Wean. De Donau rinnt durchn gaunzn Beziak duache vo Westn nochn Ostn. Olladings, noch da neichn Eitäulung vom Laund Niedaöstareich zöht ma den Beziak Tuin jetzan zua Hauptregiaun „Niedaöstareich Mitte“.
Gschicht.
Gaunz friara haum de Grichtsbeziak Tuin und Klostaneibuag (in dea Fuam, wias daumois ausgschaut haum) zum Beziak Hernois gheat, 1890 woans aa gaunz kuaz beim Beziak Währing. Dea ehemolign Grichtsbeziak „Kirchbeag am Wagram“ woa bei „Krems“ und da Grichtsbeziak „Atznbrugg“ beim Beziak „St. Pöötn“.
Oba nochdems in Beziak Währing wegn da Eigmeindung noch Wean auflossn haum, is 1892 da Bezia Tuin grindt wuan (RGBl Nr. 179/1891).
Klostaneibuag zsammt de domois sööbstendign Gmoana umadum (Kierling, Maria Gugging und Höflein an der Donau), de wos jo heit zu Klostaneibuag ghean, san 1938 otrennt und noch Wean eigmeindt wuan. 1954 olladings sans daunn do wieda noch Niederösterreich kumman, do oba zum neichn Beziak Wean-Umgebung.
Regiaunen in Niedaöstareich.
Traditionöö täut ma jo Niedaostareich in via Viadln und de haaßn Most-, Woid-, Wei- und Industrieviadl. Des san owa kaane iagndwia vabindlichen Gebiet und vua aan Gricht hättäd es a nix zum bedeitn, äussa san aa de Grenzn nia so gaunz genau festglegt wuan. Des Tuinafööd hod ma jo aamoi in Mostviadl zuagrechnet, owa noch da neichn Eitäulung gibz jetzan des Gebiet „Niedaöstareich Mitte“, und do gheat jetzan da gaunze Bezialk Tuin dazua. Zwegn dem liegt jetzan dea Beziak nimma auf zwaa Viadl vatäut.
Vakeah.
De wichtigstn Vakeahsweg gengan jo duach den Beziak vo Ost noch West und umgekeat, Nord-Sid tuat si weniga. Owahoib vo da Domau geht de Stockaraua Schnööstroßn, de S 5, de wööche wos a Täu vom Autobauhnring um Wean umadum is. Am westlichn Täu biagt de Kremsa Schnööstroßn, de S 33, vo da S 5 o, de wos weida in Richtung Sankt Pöötn geht und de de gaunze Regiaun mid da östareichischn Hauptaxn vabindt, mid da Westautobauhn. Waunn aana de Autobauhn ned wüü oda kaa Pickal ned hod, gibz aa no de Bundesstroßn 1, de aa duachs Tuinafööd geht.
Eisnbauhmäßig geht de Franz-Josefs-Bahn vo Wean noch Tuin sidlich vo da Donau, daunn gehz iwari und am Noadufa weid bis noch Gmund reschpektive Krems aun da Donau.
Da Tullnerfelderbahn biagt bei Tulln oo und geht am Sidufa vo da Donau bis noch St. Pölten. Ma hoz aa glei aunan neichn Valauf vo da Westbahn aughengt. Da Bahnhof Tuinafööd is ois Pendlabauhnhof da zenträule Umsteigploz vo dem Gaunzn.
Um iwa de Donau zkumman, gibz in dera Gegnd nua zwaa Meglichkeitn. De oide Tuina Donaubruckn, iwa de aa de Eisnbauhn foat, und de neichare Rosnbruckn, was oid Entlostung baut wuan is.
Vawoitungsgliedarung.
Da Beziak Tuin bsteht aus 22 Gmoana, zwoa Stod- und 16 Moaktgmoana.
Thiasee

Thiasee (åmtl.: Thiersee) is a Gemeinde im Tirola Bezirk Kufstoa in Östarreich.
Geografie.
As Gemeindegebiet vo Thiasee astreckt si iwas Thiaseetåi, des vo Kufstoa weck bis zum Uasprungpåss geht. Es grenzt ån'dn Freistååt Bayern. Flächnmäßig is Thiasee di zwoatgräßte Gemeinde vom Bezirk Kufstoa und sogår no grässa ois as Stådtgebiet vo Innschbrugg.
Da heachste Punkt is as hintare Sonnwendjoch (1.986 m). 10,36 km² vom Gemeindegebiet wean låndwirtschåftlich gnutzt, 15,42 km² senn Åimen und 76,16 km² Wälda.
Gemeindegliedarung.
Thiasee gliedat si in sechs Ortschåftn:
Nåchbårgemeindn.
In Östarreich:
In Deitschlånd:
Geschichte.
Thiasee is eastmåis 1224 schriftlich awähnt woan und håd bis 1504 zu Bayern kheat. Im Spanischn Erbfolgekriag is da Ort zwischn 1702 und 1704 meamåis durch Plindarung und Brandschatzung schwar in Mitleidnschåft zochn woan.
Am Ufång vom 20. Jåhrhundat wår Thiasee no a baialiche Gemeinde und vakeahrtechnisch no nit aschlossn. A Fåhrstråssn vo Kufstoa aus is eascht im Easchtn Wödkriag baud woan. Danåch is sea vü baud woan und es is a zua Zasiedelung kemma.
Passionsspiele.
1799 håm di Thiasea, um di Kriagsnot vom Tåi ozhåitn, dreimåi jäalich in da Fåstnzeit as Leidn und Sterbn des Heilands vor da Margarethen-Kirchn aufgfiad. No im söm Jåhr is as easchte Spühaus abaut woan. Di Behördn håm di Spiele zwår imma wieda vabotn, owa di Leit håm si treu dru khåitn.
1926 is a neis Spühaus arrichtet woan, då wo 1.000 Bsuacha Plåtz håm. Heit findn di Passionsspiele åi sechs Jåhr stått. Dabei wean si vo di Thiasea nit åis Brauchtumspflege aufgfåsst, sondan åis lebendiges Bekenntnis zum christlichn Glaubn.
1999 senn im Zuge vom 200-Jåhr-Jubiläum zwoa Nebngebäude dazuabaud und da Voaplåtz nei gståitet woan.
As Thiasea Wåppn weist durch di zwoa Lanzn auf di Passionsspiele hi.
Filmgschicht.
Thiasee wår vo 1946 bis 1952 as Zentrum vo da östarreichischn Fümproduktion. In dem Zeitraum senn insgsåmt 18 Füm draht woan. Mitte 1952 is as Fümatelier in Thiasee vo da ÖFA (Wienfilm) zwengs di Weana Studios aufgem woan. As Thiasea Fümatelier is heit as oanzige ståndortbundene Fümatelier in Tiroi.
Kultua und Sehenswürdigkeitn.
Im Summa findn jeds Jåhr zåireiche Feste vo di Ortsvareine stått. 2016 findn aa di naxtn Passionsspiele in Thiasee stått.
Sportvareine senn:
Wirtschåft.
Thiasee is durch di Lånd- und Forstwirtschåft und vor åim durch'n Tourismus mtin Bådesee und an Wånda- und Schigebiet prägt. Außadem måchn aa di Passionsspiele ebbas aus.
Vü Thiaseer pendln ins Untainntåi aus, obwois aa in Thiasee mit da Aduis GmbH (Vasonduntanehmen im Bereich Bastlbedarf) an bedeitende Firma gibb.
Beziak Bruck aun da Leitha

Da estlichste niedaestareichische Beziak Bruck aun da Leitha (amtli: Bezirk Bruck an der Leitha) grenzt oman im Noadn aun den Beziak Gänsanduaf, im Osten aun de Slowakei, im Siden aun de burgenlandlarischen Beziak Neusiedl am See und Beziak Eisenstadt-Umgebung, und im Westn aunan Beziak Bodn.
Vawoitungsgliedarung.
Da Beziak Bruck aun da Leitha lossat si zlegn in zwanzg Gmoana, des san drei Städt und zehn Moaktgmoana. De Eihwohnazoin kumman vo da Zöölung .
Beziak St. Pödn-Laund

Des Gebiet vom Beziak St. Pödn (amtl.: Bezirk St. Pölten) is de Gegnd um de niedaestareichische Laundeshauptstod St. Pödn umadum. In Kirchberg an der Pielach und in Neulengbach gibz aa no Außnstöön von da Beziakshauptmauschaft.
Vawoitungsgliedarung.
Da Bezirk St. Pödn sezt si zsaum aus 39 Gmoana, davo san vier Städt und 22 Moaktgmoana.
Beziak Lilienföd

Da Beziak Lilienföd (amtli: Bezirk Lilienfeld) is ana von de Oipmbeziak im niedaestareichischn Mostviadl. Des san Täu von de niedaestareichisch-steirischn Koikoipn, von de Gutnstaana Oipm und im Noad-Ostn aa vom Weanawoid.
Da Beziak is dea min meistn Woid von Estarreich, hauptsächlich bsteht a aus zwaa Haupttöla, und zwoa des
Da hechste Beag is da Ötscha (), da zweithechste is da Gölla ().
Vawoitungsgliedarung.
Da Beziak Lilienfööd zlegt si in 14 Gmoana, davo san zwaa Städt und sex Moaktgmoana.
TrustRank

Da TrustRank is a Technik mit dea wos ma Mistseitn (Spam) vo guadn Netzseitn schnöi untascheidn kaun.
De Technik wiad aa vo Suachmaschina gnutzt.
Im Prinzip hoaßt des nix andas, dass a Link vo ana vatrauenswiadign Netzseiten meara zöit ois wia a Link vo ana Spamseitn. Du eabst oiso mid deina Webseitn es Vatraun vo ana guadn Seitn und aa es Misstraun vo ana schlechtn Seitn. A boa Links vo Topseitn san oiso vüi meah weat wia tausand Spamlinks. Spamlinks kena da sogoa schodn.
Beziak Krems-Laund

Da Beziak Krems-Laund (amtli: Bezirk Krems-Land) is im Woidviadl und Mostviadl in Niedaöstareich. Des san de Gebiet westlich und neadlich vo Krems aun da Donau. Krems sööba is a „Statutarstod“.
Vawoitungsgliedarung.
Gliedan losst so da Beziak in 30 Gmoana, des san via Städt und 20 Moaktgmoana.
Beziak Aumstedn

Da Beziak Aumstedn (dt.: Bezirk Amstetten) is gaunz im Westn vo Niedaöstareich. Duach de Statutarstood Waidhofn aun da Ybbs wiad da Beziak im zwaa Täu täut. Sowoi in Haag ois wia in St. Valentin hod de Beziakshauptmauschoft a Außnstöö.
Vawoitungsgliedarung.
Da Beziak Amstedn is gliedat in drei Städt, 18 Moaktgmoana und 13 Gmoana.
Beziak Neistod

Da Beziak Neistod (dt.: Bezirk Wiener Neustadt) is in Niedaöstareich, sidli vo Wean, aun da Grenz ins Buagnlaund. 
Ea hod Stickln von de Guadnstoana Oipm, obaraa vom Staafööd und von da Bugladn Wöd. 
Es gibt an noadwestlichn und aan sidlichn Täu, de von da Statutarstod Neistod separiat wean, und zwoaraso, doss kaa Laundvabindung zwischn de zwaa gibt.
Vawoitungsgliedarung.
Da politische Beziak Weana Neistod deckt si min Grichtsbeziak Weana Neistod. De Stod Weana Neistod gheat owaraa zum Grichtsbeziak dazua. 
Insgesaumt sans 35 Gmoana, do san zwaa Städt und 19 Moaktgmoana dabei.
Beziak Neinkiachn

Da Beziak Neinkiachn (amtl.: Bezirk Neunkirchen) is im sidlichn Niedaöstareich, an da Grenz ins Steirische.
Vawoitungsgliedarung.
Da Beziak Neinkiachn bsteht aus 44 Gmoana, des san drei Städt und 17 Moaktgmoana.
Woarheit

Woarheit (dt.: Wahrheit) moand de Iwaeihstimmung mid de Faktn bzw. mid da Realitet oda mid an Standard.
As Gengtei vo Woarheit is de Foischheit und da Irrdum. De Foischheit is de obsichdli propagiade Unwoarheit, oiso de Liagarei. Irrdum is, wonn ma unobsichtli a Unwoarheit fia woar hoid.
De Woarheit is aa a zentrois Thema in da Philosophie und in da Logik.
In da Wissnschoft moand Woarheit de exakde Wiedagob vo da objektivn Realitet. In da Praxis redd ma do ofd vo rejativa Woarheit, wei de Wiedaspiaglung ofd mid Unsichaheitn vabundn is. A exakde Wiedagob is wissnschoftli praktisch nua numerisch megli.
MIDI

MIDI is de Okiazung vo da englischn Bezeichnung "Musical Instrument Digital Interface" (dt. "digitale Schnittstelle für Musikinstrumente"). Des is a Industriestandaad, den wos seit 1982 gibt und fia den de Eafinda im Joa 2012 den „Technischn Grammy“ kriagt haum. Dea Standaad legt sowoi de Haadwea (des is des, wos hiwiad, waunn ma draufsteigt) ois aa des Protokoi fest. Damid kennan Steia-Informationan zwischen elektrische Musikinstrument austauscht wean, oisa zum Beispüü vo an „Keyboad“ zu aan „Syntheseisa“. „Austausch“ is ned gaunz richtig, wäu de Infoamaziaunen nur in aana Richtung gengan. Wichtig is, doss kloa is, doss iwa dea Schnittstöö kaane Töne gschickt wean kennan, sondan nua de Beföö „Ton aufdraahn“ und „Ton odraan“ (zum Beispüü).
Technik.
MIDI is a Schnittstöö zua seriöön Iwatrogung ohne irgnd aa Kontroileitung. Des haaßt, de Bits wean hintaeinaunda gschickt, und da Empfänga muass sööba aufpassn, doss a ois mitkriagt. De Gschwindigkeit is festglegt mit 31250 Bit/s. Fiaraa Byte (mit 8 Bit) braucht ma 10 Bit, wäu a Start- und a Stoppbit ghean a dazu, de meistn Beföö, de wos maraa „Message“ nennt (des is Englisch und haaßt sovüü wia „Nochricht“), brauchn 3 Byte, äussa dauaz ois in oin genau 960 µs, sowos zum sendn. Elektrisch is des ibrigens a 5-mA-Stromschleifn, ma braucht oisa ned de 12 Voit wia bei ana V24-Schnittstöö. 
Physikalisch is ausgmocht, doss ma 5-polige DIN Stecka am Kabl und de passade Buchsn im Gerät vawendt. De Datn gengan dabei iwa den Stiftln 4 und 5.
Anschliss.
Es gibt drei vaschiedane Oatn vo Anschliss
Protokoi.
Wia scho gsogt, wean Kommandos gschickt. Dafia braucht ma meistns 3 Byte. Des easchte beinhoited den Beföö und den Kanäu, fia den dea Beföö güüt. Soichane Kanäu gibz sechzehne, ma kau oiso iwa aa Leitung de Kommandos fia sechzehn vaschiedana Geräte schickn.
De gaunzn Beföös-Nauman san natialich Englisch, samma froh, doss ned japanisch san.
Eadaweamung

Eadaweamung oda Klimawandl (dt. "globale Erwärmung", engl. "global warming") is a Begriff fias Aufhoazn vom Eadklima, des wo seid da Middn vom 19. Joarhundad beobocht wead.
Da Wejdklimarod is anno 2013 zun Schluss kema, dass woarscheinle meah wia 50% vo dera Aweamung aufn Mensch zruggzfiahn is. Hauptuasoch dofia is de Zuanahm vo Treibhausgasn (Koindioxid, Methan und Distickstoffoxid). Zschtand kimmt de Zuanahm duach de Nuzzung vo fossila Enagie, duach de Viachzucht und duachs wejdweide Ouhoizn vo de Waida.
Marottn

A Marottn (dt. "Marotte") woa uaspringlich a Puppal auf an Stabal fias Puppntheata.
Späda is des es Zepta vo de Noan wuan. Heit maant a Marottn an komisches Vahoidn, des wos zua Gwohnheit wuan is bzw. a narrische Liabhowarei.
Marottn kummt ausn Franzesischn und haaßt "klaane Marie". Mid Marottn vawaund is aa de Marionettn.
Freia Wuin

Mid freia Wuin (dt. "freier Wille, Willensfreiheit") moant ma de Fehigkeit vo de Menschn, zwischn Oitanativn bewusst entscheidn z kina.
Obs an frein Wuin owa ibahapts gibt bzw. in wejchanan Ausmoss is a oide Streitfrog in da Philosophie und Religion, owa aa in da Wissnschoft vo heit.
Aufn easchtn Blick scheinz klor, doss an frein Wuin gibt. Wann ma si owa oschaugt, dass a Entscheidung beispuisweis duach biologische (z. B. Gene), psychologischen (z. B. Triab, Gfui, Stimmung), soziologische (z. B. Gruppnzwang) Faktorn unbewusst gschteiat wead bzw. wean ko, nacha is des neama ganz so oafoch, ob ma in dem Zammahang iwahapt no vo Freiheit redn ko. Da Schopenhauer hod de Problematik in an Aphorismus afn Punkt brocht: "Da Mensch ko doa, wos a wui, owa ea ko ned woin, wos a wui."
In da klassischn Mechanik vo da Physik gibts koa Freiheit. De Leahmoanung is: Wann ma gmua Infos ham dad, nacha kunnt ma ois voaraussogn. De modeanare Quantnmechanik zoagt owa, dass ned ois voarausgsogt wean ko, aa wanst ausreichade Informationa host. Inwiaweit ma deswegn de Existenz vo an echtn Zuafoi oda gor vo an frein Wuin onehma kunnt, is owa umstrittn.
Neandertaler

Da Neandatola (dt.: Neandertaler) is a ausgstuabana Vawonta vom heitign Mensch. Wissnschoftlich haaßt a "Homo neanderthalensis", da heitige Mensch, oisa mia, haaßn jo "Homo sapiens".
De Neandatola hod si in Eiropa entwicklt, woi parallöö zum Homo sapiens in Afrika. Beide haum de gleichn Voafoan und ghean zua gleichen Gattung "Homo". Nochdem, wos ma bis jez gfundn hod, hod a große Täu vo Sid-, Mittl- und Osteiropa besiedlt. Ma hod obaraa seine Baana in Westasien, in da Tiakei, de gaunze Levante, Noadirak und in Täun vo Zenträuasien gfundn. 
De Fossülien, de ma bis zu aan Oita vo ziaka 130.000 Joa datiat, haum eana Merkmole bsundas deitlich, wegn dem sogt ma, des waa da „klassische“ Neandatola.
Wäu ma kaana Baana vom Neandatola gfundn hod, de wos jinga ois wia 30.000 Joa san, is a woi domois ausgstuam. Oba warum, waaß ma ned. Kloraweis gibz oba a gaunzes Schibbl Theorien.
Wäu zumindest einige von eana offnboa reglrecht bestottet wuan san, stööt da Neandatola neman Homo sapiens de woi ab bestn fossüü dokumentiate Oat vo de Hominini doa.
Da Nauman.
Den Nauman "Neandatola" kennt jo a Jeda. Der kummt vo dem hea, doss ma 1856 im heitign Bundeslaund Nordrhein-Westfalen, im „Neandatoi“, des easchte Gerippe gfundn hod, wenigstns a boa Täu davo.
A Zeidl hod ma in Neandatola goa ned ois eigane Oat gsegn, sondan nua ois Untaoat vom "Homo sapiens", da woara da "Homo sapiens neanderthalensis", und mia woan da "Homo sapiens sapiens".
Heidlbeag-Mensch

Da Heidlbeag-Mensch (dt.: Heidelberg-Mensch), haaßt wissnschoftlich "Homo heidelbergensis", und is a scho längst ausgstuabane „Hominini“-Oat vo da Gattung "Homo". Ma rechnet do bsundas de Fossülien dazua, de wos ausn eiropäischn "Mittelpleistozän" staumman und ziaka 600.000 bis 200.000 Joa oid san.
Vuagänga diafat da "Homo erectus" gwesn sei. Ob 200.000 Joa hoz daunn in Nochfoiga gem, in Neandatola ("Homo neanderthalensis").
Mid de Trennungslinien dazwischn is des oba ned aso. Bei vülle Baana, de wos ma ausgrom hod, san si de Paläoanthropologen - so haaßn de Leit, de wos des studian - iwahaupt ned einig, wo des Klump dazuagheat.
A boa davo maanan, doss so mauncha Fund vom "Homo heidelbergensis" einglich nix is, ois wiaraa Variantn vom "Homo erectus".
Da Nauman.
Da Nauman vo da Gattung "Homo" kummt ausn lateinischn, duatn haaßt "hŏmō" [] sovüü wia „Mensch”. Und "heidelbergensis" hot damit wos damid ztuan, doss se des "Typusexemplaa" in ana Schoddagruam in da Näh vo Heidelberg in Deitschlaund gfundn haum.
Des Typusexemplaa.
Augfaungt hoz min Kinnladl vo Maua, dema heid a Oita vo iwa 600.000 Joa zuaschreibt. 
Am 21. Oktober 1907 hod da "Hartmann Daniel", a Doglöhna aus Leimen, des Kiefa beim Schaufln in dea Gruam duatn gfundn und aunan geleahtn Hean Otto Schoetensack ogem. Es is 1908 scho total korrekt ois „präneandertaloid“ beschrim wuan, des haaßt sovüü wia „Neandatolarisch, oba öta“.
De Oat, Nauman z'vagem, nämlich nochn Fundoat, hod da irische Geologe William King im Joa 1864 aufbrocht, wias den Neandatola gfundn haum. Do woa jo nix do ois wiaraa aanzigs Gerippe, owa ea hoz ois neiche Oat, em ois "Homo neanderthalensis" eigstuft. Wegn dem gibz eem an "Rhodesischn Menschn", an "Peking-Menschn" an "Java-Menschn" und so weida.
Owa bis in de 1980a-Joa woa da Untakiefa vo Maua des aanzige, woa ma mit "Homo heidelbergensis" bezeichnet hod. Eascht daunn hod ma no mea vagleichbore Fossülien gfundn, wo ma de anadomische Ähnlichkeit hod nochweisn kennan.
Homo Erectus

Da Homo erectus is a Oat aus da Gattung "Homo". Aus eahm hod si in Afrika da Homo Heidelbergensis ausbüt und vo dem schtaummt daun in Eiropa da Neandatola o. Und in Afrika hod se daun schpoda a iwan Homo Erectus und iwan Homo Heidelbergensis da Homo sapiens ausbüt, den wos mia ois „modeanan Mensch“ bezeichnen. 
An da syrischn Middlmeeaküstn und in Eirpoa san se da Neandatola und da Homo Sapiens, dea a ois da Cro Magnon Mensch bekaunnt is, begegnt. Za dera Zeid hod owa in Sidostasien nu da Homo Erectus glebd. Ea und da Neandertaler san owa nochand ausgschtuarm. Und alloani da Homo sapiens hod iwalebd.
Do ma heid vü genauare Untasuachungsmethodn hod kau ma a de Fund weid bessa und genaua bschtimma und zeidli genaua eiuadna.
Nochm Richard Leakey woa a da "Homo erectus" „da easchte, dea wos des Feia vawendt hod, ea woa da easchte, dea wos des gmoaschoftlige Jagan zu aana Grundlog vo seine Eanährung gmocht hod, und ea woa da easchte, dea wos iwahaupt aufrecht wiaraa modeana Mensch rennan hod kenna“. Owa beim aufrecht Renna hod se da Leaky girrt. Den Heid woaß ma, doss des a schau da Homo Ergaster kenna hod.
Seit de 1890a-Joa haums vüü Fossülien vom "Homo erectus" in Asien gfundn. Äussa haums a gaunze Wäu glaubt, doss da "modeane Mensch" aa durtn aus irgndwöche offnoatige Vuafoahn entstaundn is. Und des trotz dem, doss da Charles Darwin scho 1871 augnumman hod, doss da Mensch si ehaa in Afrika entwicklt hod und von do ausbraat, wäus duatn de Schimpansn und Gorillas dahaam san, mid denan ea jo gaunz eng vawaundt is.
Ausm sööbign Grund haumsasi joarelaung gweaht, den Gschroppn vo Taung, aan "Australopithecus africanus"-Fund, den wos 1924 gmocht haum, zu da Auhnanreihe vom modeanan Menschn zum zööhn. Den Fööhla haums eascht iwarissn, ois da Louis Leakey 1964 gaunz oide hominine Fossülien ois Homo habilis an de Basis von da Gattung "Homo" stöön haum kennan.
Da Nauman.
"Homo" is ogleit vom lateinischn "homo" [], wos sovüü wia „Mensch“ haaßt. Und "erectus" kummt aa vom Lateinischn, vo "erigere" (dt.„aufrichten“). Äussa haaßt des Gaunze "Homo erectus" sowos wia „der aufgerichtete Mensch“.
Homo Ergaster

Homo ergaster is a ausgstuabane Hominiden-Oat von da Gattung "Homo" ausn Altpleistozän. Zu dera Chronospezies zööt ma nua de Fossülien aus Afrika, de wos 1,9 bis 1,4 Mio. Joa oid san und de wos ma in "Koobi Fora" (Ostafrika) oda in "Swartkrans" Sidafrika gfundn hod. 
A boa vo de Fund, wos ma do dazuazööt san owa aus jingare Schichtn, de san meglichaweis nur 1 Mio. Jahre alt.
Namensgebung.
"Homo" is ogleit vom lateinischn "homo" [], wos sovüü wia „Mensch“ haaßt. "Ergaster" is wos ausn Griechischen und bedeit „Hackla“ (dt.Arbeiter). "Homo ergaster" is oisan „der arbeitende Mensch“. Auf des sans kumman, wäu ma dera Oat de Vawendung vo Staaweakzeig zuaschreibt. Ma muaß owa sogn, doss de ötastn Staaweakzeig locka 2,4 Millionen Joa am Buckl haum und damid deitlich öta san ois de Baana vom "Homo ergaster". Woascheinlich woans vom "Homo rudolfensis" od vom "Homo habilis".
Weakzeiggebrauch.
Da "Homo ergaster" haaßt aso wengan Weakzeiggebrauch und da Heastöllung davo. Owa zum Täu san a Fundstickln aus Schichtn, in denan ma Fossülien gfundn hod, de ma eignlich zum "Paranthropus boisei" rechnat; aundere san aus Schichtn, wo ma iwahaupt kaa Weakzeig gfundn hod. Ois in oim is äussa a Weakzeiggebrauch vom "Homo ergaster" zwoa hoch woascheinlich, owa wiaklich gwiss is es ned.
Erdbem vo Concepción 1570

As Erdbem vo Concepción am 8. Februar 1570 hod d Stod Concepción in Chile zerstört. As Erdbem hod a Magnitudn vo 8,3 ghod. De Azoi ve do doudn wiad auf 2000 Leid gschatzt. Nochm Bem hods nu an Tsunami gehm, der dann olle Heisa vo da Stod zerstört hod. De Stod is danoch 15 km weida weg wieda aufbaud woan.
Nazca (Stood)

Nazca (es geht aa Nasca) is de Haptstod vo da Provinz Nazca, de wos in da Region Ica liegt. 
Es is a recht klaane Stod mid vuileicht 23.000 Leit, de wos do wohnan. Liegn tuaz in da Näh vo da Sidkistn vo Peru, ziaka 450 km untahoib vo Lima, duatn, wo da Fluß Nazca ins Meea einegeht. "Nazca" is a da Nauman voan gaunzn Sistem con Töölan duatn. An Flugploz haums aa do, ma kaun duat Rundflig iwa de Nazca-Linien mochn, de wos seitn "Däniken" a jeda kennt.
De Linien ghean seit 1994 zum Wöödeabe vo da Menschheit, se san aa da Grund, doss mid da Stod wiatschoftlich wos weidagaungan is. Wengan Tourismus gibz an Schibbl Hotöös und Wiazheisa und Reisebiroo, wo ma Rundflig buchn kau.
Seej

De Seej (dt.: Seele) oda Psyche is in Mythn, Philosophien und Religiona oft de iwanatialiche und unsteabliche Quintessenz vo an lebendign Wesn. Es gibt owa an Haffa vaschiedane Interpretationa und Representationa vo da Seej, vom Seejnvogl bis zan Engl.
Heit vasteht ma unta Seej moast de Innawejd vo an Menschn, oiso as gonze Packl vo Gmiat und Vastond, Gfui und Denga. A Thema, wo vo da Psychologie untasuacht wead. Im Oidog moant ma mid Seej meahra nua de Gfuiswejd vo an Menschn, as "Heaz". Seej steht owa monchmoi aa fia'n gonzn Menschn, beispuisweis in "so a guade Seej".
Heakunft.
As boarische Woat Seej kimmt vom urgermanischn "*saiwalō". De weidane Heakunft is unbekannt. Es kunnt entweda mid Sää z doa ham, wei Sään fia de Germanen vo Geistan und Seejn (ungeboaranan und doudn) bewohnt worn, oda es kimmt von vom oidnoadischn Lehnwoat fia Untawejd "saivo".
Philosophie.
In da eiropäischn Philosophie is ognumma worn, dass de Seej en Loab as Lebn eihaucht. Es is in da Regl streng zwischen Loab und Seej untaschiedn worn (sogn. Dualismus). In da ostasiatischn Philosophie wead oft vo oana Oaheit vo Loab und Seej ausganga (sogn. Monismus).
Homo Habilis

Da Homo habilis is aa ausgstuabane Oat aus da Gattung "Homo".
Olle Baana, wos ma bis jetz gfundn hod und zu dera Oat dazuarechnet, staumman aus ostafríkanische Staanaschichtn.
Im Aprüü 1964 san de easchtn Fund bekaunnt gmocht wuan, aa da Nauman, und des güüt ois „Wendepunkt der Paläoanthropologie“. Wäu davua hod ma aus Afrika nua de Fossülien von da Gattung "Australopithecus" kennt. De Baana vom "Homo erectus" hod ma bis dahin nua in Asien gfundn und wegn dem hod ma gmaant, de gaunze Gattung "Homo" is wos asiatisches.
Da Nauman.
Den Nauman hod da Raymond Dart den Easchtbeschreiban auns Heaz glegt. "Homo" is ogleit vom lateinischn "homo" [], wos jo aafoch „Mensch“ haaßt. "Habilis" is aa lateinisch und maant sowos wia „g'schickt“ oda „begobt“. Demnoch haaßt "Homo Habilis" sowos wia „geschickta Mensch“.
Des Oita.
Wos ma bishea gfundn hod, schätzt ma auf 2,1 bis 1,5 Millionen Joah. Wegn a boa no unkloare Umstend kaun ma des owa ned genau sogn. Wäu goa so vüü Fund hod ma jo no ned gmocht, und de Datierungsmethoden haúm a ziemliche Streuung auffe-obe und gem nur äußare Grenzn au. Des haaßt, a neicha Fund kenntat a wieda ois duachanaund bringan und ma miaßat wieda de gaunzn Joaresaungobn aubassn.
Warum de Oat vom "Homo habilis" letzlich daunn insgesaummt obanklt is, waaß ma ned.